Anjing pemburu Provence

Anjing pemburu Provence ialah satu baka anjing pemburu bau jarang dari Provence, di Perancis tenggara. Ia merupakan salah satu daripada empat baka yang tidak diiktiraf oleh FCI yang diiktiraf oleh pertubuhan anjing Perancis Société Centrale Canine.

Sejarah
Asal usul tepat anjing pemburu Provence adalah tidak jelas. Sesetengah pihak berteori bahawa ia merupakan silangan antara anjing pemburu Itali dengan anjing pemburu biru kecil Gascogne. Nama aslinya briquet memaksudkan "anjing bersaiz sederhana" dalam bahasa Perancis. Anjing jenis ini telah diperihalkan dalam kesusasteraan sejak tahun 1440. Piawaian pertama kali diperihalkan untuk baka ini pada tahun 1934. Pada masa itu, anjing baka ini adalah banyak. Walau bagaimanapun, Perang Dunia Kedua menyaksikan penurunan mendadak bagi populasi baka ini. Pembiakbakaan teratur untuk memelihara baka ini bermula pada sekitar tahun 1980 dan sebuah kelab baka diasaskan pada tahun 2003. Anjing pemburu Provence diiktiraf oleh SCC pada tahun 2006 dan piawaiannya kali terakhir diubah pada tahun 2008. Anjing pemburu Provence terus menjadi baka anjing jarang yang kerap mempunyai kurang daripada sepuluh anjing baharu yang didaftarkan setiap tahun dengan SCC.

Perihal
Baka ini bersaiz sederhana dan cukup seimbang. Panjang tubuh adalah lebih besar sedikit daripada ketinggian pada paras kelasa. Muncungnya sama panjang atau lebih pendek sedikit daripada tengkorak. Stopnya tidak begitu ketara. Gigitannya kuat dan berkembang sebagai gigitan gunting; geraham kecil hilang dan/atau gigitan penyepit ditoleransi. Telinga terletak pada paras mata atau ke bawah sedikit, tepi hadapannya melingkar sedikit ke luar. Hujungnya mesti mencapai sekurang-kurangnya pangkal hidung. Terdapat gelambir di tekak. Perut tertarik ke atas sedikit. Ekor terletak rendah-rendah dan terangkat tinggi-tinggi apabila bekerja.

Lapis bulu pendek berwarna merah seakan-akan bata, dengan lapis bulu hitam atau tanpa lapis bulu hitam. Sedikit putih pada kaki, hujung ekor, dada, dan dahi dapat diterima tetapi tidak diutamakan. Jantan adalah setinggi ; betina pula adalah setinggi . Purata berat ialah .

Perangai
Anjing pemburu Provence ialah anjing pemburu berani, cekap, dan berdaya tahan yang digunakan terutamanya terhadap babi hutan dan arnab. Ia mempunyai pembawaan ramah dan patuh yang menjalin ikatan kukuh dengan pemiliknya dan perlu bergaul dengan baik dengan anjing lain. Ia mempunyai suara perburuan jelas yang dikhususkan untuk perburuan. Anjing pemburu Provence ialah anjing bertenaga dan pantas yang memerlukan senaman banyak, kerana ia tidak cepat letih.

Kesihatan
Anjing pemburu Provence hidup selama hampir-hampir 11–13 tahun. Tiada penyakit dan keadaan kesihatan yang dikaitkan dengan baka ini.

Catatan

Rujukan

Pemburu Provence, Anjing
Pemburu Provence, Anjing
Pemburu Provence, Anjing